**Milé študentky,**

**Milí študenti,**

je pre nás potešením vás uvítať v prvom akademickom roku vášho štúdia na našej fakulte. Aby bol pre vás vstup do štúdia čo najkomfortnejší, naša fakulta sa rozhodla pre “prvákov“ v prvý týždeň výučby ponúknuť výučbu predmetu, ktorý sa nazýva ***Základy právnického vzdelávania*** (bližšie o predmete: <http://iuridica.truni.sk/vyucovane-predmety-katedry-oaop> ).

Prednášky vám majú pomôcť v základnej orientácii sa na fakulte, v zoznámení sa so študijným programom a v neposlednom rade vzbudiť v študentoch záujem o plánovanie svojej profesijnej budúcnosti.

Výučba bude prebiehať **len prvý týždeň , blokovo v tieto dni:**

**streda 25.9.2019 od 13.30 hod** – 6 vyučovacích hodín, Katolícka jednota (**budova oproti fakulte – cez cestu**)

**štvrtok 26.9.2019 od 13.30 hod**– 4 vyučovacie hodiny, Katolícka jednota

Vyučujúcim je kolega JUDr. Róbert Dobrovodský, PhD., LL.M. (Tübingen), ktorý vyučuje na Katedre občianskeho a obchodného práva a zároveň je prodekan pre zahraničné vzťahy.

Prednášky sa zúčastní aj prezidentka študentskej organizácie študentov práva (ELSA), ktorá vám predstaví činnosť organizácie.

V prvom týždni výučby budú prednášky kolidovať podľa rozvrhu s predmetmi ako Ústavné právo, Teória práva a iné voliteľné predmety. Za predpokladu, že sa zúčastníte prednášky z predmetu ***Základy právnického vzdelávania*** bude vaša neúčasť ospravedlnená na týchto predmetoch. Pedagógovia týchto predmetov sú upovedomení.

S pozdravom

prof. JUDr. Mgr. Andrea Olšovská, PhD.

Dekanka fakulty